CELEX: 22009D0151
Language: sl
Date: 2009-12-04 00:00:00
Title: Sklep Skupnega odbora EGP št. 151/2009 z dne 4. decembra 2009 o spremembi Priloge XXI (Statistika) k Sporazumu EGP

11.3.2010   
            
            
               SL
            
            
               Uradni list Evropske unije
            
            
               L 62/52
            
         SKLEP SKUPNEGA ODBORA EGP
   št. 151/2009
   z dne 4. decembra 2009
   o spremembi Priloge XXI (Statistika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XXI k Sporazumu je bila spremenjena s Sklepom Skupnega odbora EGP št. 113/2009 z dne 22. oktobra 2009 (1).
            
         
               (2)
            
            
               Uredbo Komisije (ES) št. 250/2009 z dne 11. marca 2009 o izvajanju Uredbe (ES) št. 295/2008 Evropskega parlamenta in Sveta glede opredelitev karakteristik, tehničnega formata za prenos podatkov, dvojnih zahtev za poročanje za NACE Rev. 1.1 in NACE Rev. 2 ter dovoljenih odstopanjih za strukturno statistiko podjetij (2) je treba vključiti v Sporazum.
            
         
               (3)
            
            
               Uredbo Komisije (ES) št. 251/2009 z dne 11. marca 2009 o izvedbi in spremembi Uredbe (ES) št. 295/2008 Evropskega parlamenta in Sveta glede serije podatkov za pripravo strukturne statistike podjetij in prilagoditev, potrebnih po reviziji statistične klasifikacije proizvodov po dejavnosti (CPA) (3) je treba vključiti v Sporazum.
            
         
               (4)
            
            
               Uredbi Komisije (ES) št. 2700/98 (4) in (ES) št. 2702/98 (5), ki sta vključeni v Sporazum, razveljavlja Uredba (ES) št. 250/2009, njune določbe pa se še naprej uporabljajo za zbiranje, urejanje in sporočanje podatkov za referenčna leta do vključno leta 2007.
            
         
               (5)
            
            
               Uredbo Komisije (ES) št. 2701/98 (6), ki je vključena v Sporazum, razveljavlja Uredba (ES) št. 251/2009, njene določbe pa se še naprej uporabljajo za serije podatkov, ki se sporočajo za referenčna leta do vključno leta 2007 –
            
         SKLENIL:
   Člen 1
   Priloga XXI k Sporazumu se spremeni:
   
               1.
            
            
               v točki 1 (Uredba (ES) št. 295/2008 Evropskega parlamenta in Sveta) se doda naslednje:
               „ , kakor jo spreminja:
               
                           —
                        
                        
                           
                              32009 R 0251: Uredba Komisije (ES) št. 251/2009 z dne 11. marca 2009 (UL L 86, 31.3.2009, str. 170).“;
                        
                     
         
               2.
            
            
               za točko 1j (Uredba Komisije (ES) št. 1670/2003) se vstavijo naslednje točke:
               
                           „1k.
                        
                        
                           
                              32009 R 0250: Uredba Komisije (ES) št. 250/2009 z dne 11. marca 2009 o izvajanju Uredbe (ES) št. 295/2008 Evropskega parlamenta in Sveta glede opredelitev karakteristik, tehničnega formata za prenos podatkov, dvojnih zahtev za poročanje za NACE Rev. 1.1 in NACE Rev. 2 ter dovoljenih odstopanjih za strukturno statistiko podjetij (UL L 86, 31.3.2009, str. 1).
                        
                     
                           1l.
                        
                        
                           
                              32009 R 0251: Uredba Komisije (ES) št. 251/2009 z dne 11. marca 2009 o izvedbi in spremembi Uredbe (ES) št. 295/2008 Evropskega parlamenta in Sveta glede serije podatkov za pripravo strukturne statistike podjetij in prilagoditev, potrebnih po reviziji statistične klasifikacije proizvodov po dejavnosti (CPA) (UL L 86, 31.3.2009, str. 170).
                           V tem sporazumu veljajo določbe Uredbe z naslednjo prilagoditvijo:
                           Lihtenštajn je izvzet iz zbiranja podatkov serije 9C in 9D na podlagi Priloge I. Lihtenštajn predloži samo podatke za raven dejavnosti, razčlenjeno glede na dvomestno raven NACE Rev. 2.“;
                        
                     
         
               3.
            
            
               v točkah 1a (Uredba Komisije (ES) št. 2700/98) in 1c (Uredba Komisije (ES) št. 2702/98) se doda naslednje prilagoditveno besedilo:
               „Za namene tega sporazuma veljajo določbe Uredbe z naslednjo prilagoditvijo:
               V skladu s členom 6 Uredbe (ES) št. 250/2009 se ta uredba razveljavi. Njene določbe pa se še naprej uporabljajo v zvezi z zbiranjem, urejanjem in sporočanjem podatkov za referenčna leta do vključno leta 2007.“;
            
         
               4.
            
            
               v točki 1b (Uredba Komisije (ES) št. 2701/98) se doda naslednje prilagoditveno besedilo:
               „Za namene tega sporazuma veljajo določbe Uredbe z naslednjo prilagoditvijo:
               V skladu s členom 2 Uredbe (ES) št. 251/2009 se ta uredba razveljavi. Njene določbe pa se še naprej uporabljajo v zvezi s serijami podatkov, ki se sporočajo za referenčna leta do vključno leta 2007.“.
            
         Člen 2
   Besedilo uredb (ES) št. 250/2009 in št. 251/2009 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 5. decembra 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. decembra 2009
      
         
            Za Skupni odbor EGP
         
         
            Predsednica
         
         Oda Helen SLETNES
      
   
   
      (1)  UL L 334, 17.12.2009, str. 15.
   
      (2)  UL L 86, 31.3.2009, str. 1.
   
      (3)  UL L 86, 31.3.2009, str. 170.
   
      (4)  UL L 344, 18.12.1998, str. 49.
   
      (5)  UL L 344, 18.12.1998, str. 102.
   
      (6)  UL L 344, 18.12.1998, str. 81.
   
      (7)  Navedena ni nobena ustavna zahteva.